Eun neubeud deiziou zo eo bet echuet al linen evit mond deuz gar Montroulez beteg ar porz. Al linen-ze a zo ijinet mad; bea zo railiou evit train braz ha ar re all evit Keraez. Deuz ar mod-ze, train Keraez a c'hello mond beteg ar c'hae evid kemer an temzou-mor pe ar marc'hadourez digaset gant ar batimanchou. Neubeutoc'h a zispign e vo egiz-ze, rag beteg breman e oa red diskarga al listri ebarz ar c'hirri evit o digas beteg ar gar, ha diskarga ar c'hirri ebarz ar bagoniou.